**ΟΡΙΣΜΟΙ ΑΟΔΕ**

|  |  |
| --- | --- |
| **ΕΠΙΧΕΙΡΗΣΗ** | Επιχείρηση θεωρείται *κάθε οικονομική μονάδα που παράγει υλικά προϊόντα ή υπηρεσίες* συνδυάζοντας κατάλληλα τους συντελεστές παραγωγής (κεφάλαια, εργασία, εγκαταστάσεις, επιχειρηματικότητα) προκειμένου να επιτύχει τους στόχους της. |
| **ΔΙΟΙΚΗΣΗ** | Ως Διοίκηση ορίζεται ένα *σύνολο διαδικασιών*, οι οποίες εξασφαλίζουν σε μια ομάδα ανθρώπων την οργανωτική τους συνοχή και τον επιθυμητό προσανατολισμό τους προς ένα προκαθορισμένο στόχο. |
| **ΜΑΝΑΤΖΜΕΝΤ** | Management είναι η *διαδικασία του προγραμματισμού, της οργάνωσης, της διεύθυνσης, και του ελέγχου*, που ασκούνται σε μια επιχείρηση ή σε ένα οργανισμό, προκειμένου να επιτευχθούν αποτελεσματικά οι στόχοι τους. |
| **ΜΑΡΚΕΤΙΝΓΚ** | To marketing μπορεί να ορισθεί, ως το *σύνολο των ενεργειών μιας επιχείρησης ή ενός οργανισμού*, οι οποίες αποβλέπουν στην αναγνώριση των αναγκών του καταναλωτή, στην ανάπτυξη των απαραίτητων προϊόντων και υπηρεσιών που τις ικανοποιούν και στην δημιουργία των σχετικών προϋποθέσεων ζήτησης, οι οποίες θα οδηγήσουν σε επικερδείς πωλήσεις. |
| **ΧΡΗΜΑΤΟΟΙΚΟΝΟΜΙΚΗ ΔΙΟΙΚΗΣΗ** | Η χρηματοοικονομική διοίκηση έχει ως βασικό αντικείμενο την *υποστήριξη των επιχειρηματικών αποφάσεων και τη συμμετοχή στη διαδικασία λήψης αυτών*. |
| **ΔΙΟΙΚΗΣΗ ΠΑΡΑΓΩΓΗΣ** | Η λειτουργία της διοίκησης παραγωγής *ρυθμίζει το σχεδιασμό, τον προγραμματισμό, την οργάνωση και τον έλεγχο της παραγωγικής διαδικασία*ς, όπου μετατρέπονται οι πρώτες ύλες και τα άλλα υλικά σε τελικά προϊόντα. |
| **ΛΗΨΗ ΑΠΟΦΑΣΕΩΝ** | Λήψη Αποφάσεων είναι η *διαδικασία επιλογής μεταξύ δύο η περισσοτέρων εναλλακτικών λύσεων*, προκειμένου να επιλύσουμε ένα πρόβλημα ή να εκμεταλλευτούμε μια ευκαιρία. |
| **ΟΡΑΝΩΣΙΑΚΗ ΜΑΘΗΣΗ** | Οργανωσιακή μάθηση είναι η *διαδικασία με την οποία βελτιώνονται διαρκώς οι ενέργειες και οι δραστηριότητες της επιχείρησης*, μέσα από τις γνώσεις που αποκτώνται. |